# Banys romans (Bath)

### De Viquipèdia

El Great Bath — l'estructura completa per sobre del nivell dels pilars que fan de base és una reconstrucció elaborada més tard.
L'entrada als Banys romans

Els Banys romans són un complex d’interès històric situat a la ciutat anglesa de Bath. Es tracta d'un complex de banys públics romans molt ben conservats i d’un gran interès turístic. Els edificis, la part alta dels quals data del segle XVIII, estan considerats listed buildings de grau I (sistema de classificació dels edificis d'especial interès arquitectònic, històric i cultural al Regne Unit).[1]

## [edita] Història

Els celtes van construir el primer recinte sagrat a la ciutat de les aigües termals i el van dedicar a la deessa Sulis, la qual els romans van identificar amb la deessa Minerva. Tot i que el nom Sulis es va continuar utilitzant després de la invasió romana, va acabar derivant al nom romà Aquae Sulis (literalment, l’aigua de Sulis). Des del segle I, durant la ocupació romana a Gran Bretanya, es van anar construir temples i balnearis enormes a Bath, que es van utilitzar durant quatre segles. Després de la ocupació romana, en la primera dècada del segle V, aquests edificis es van abandonar i en ocasions van desaparèixer ja que van ser enderrocats. Les aigües termals, les quals creien que eren medicinals, es van utilitzar durant tota l'Edat Mitjana i es van modernitzar al segle XVIII quan dos arquitectes, John Wood pare i fill, van reconstruir-ne els edificis. L'expansió victoriana dels banys públics va seguir respectuosament la tradició neopaladiana establerta pels Woods (imatge de la dreta). El complex romà, recuperat a finals dels segle XIX i novament obert al públic el 1897, a part de ser una gran troballa arqueològica, ha esdevingut una de les atraccions turístiques més importants de la ciutat.

L’aigua que flueix en els banys romans no es considera sana per prendre un bany, en part a causa del sistema de canonades de plom instal·lat en el passat i encara en funcionament, però sobretot també a causa de l’encefalitis que s'ha trobat a l'aigua. El nou Balneari Termal de Bath, construït al costat i dissenyat per Nicholas Grimshaw & Partners, permet als banyistes d'avui dia experimentar les aigües en les diferents perforacions que s'han realitzat recentment.

## [edita] Referències

1. ↑ Roman Baths Treatment Centre. Images of England. Data d'accés; 2006-11-15.

## [edita] Enllaços externs

| A Wikimedia Commons hi ha contingut multimèdia relatiu a: Banys romans (Bath)

- Roman Baths official website
- Roman Baths Quicktime VR
- The Roman Baths jump Video

Obtingut de "http://ca.wikipedia.org../../../b/a/n/Banys_romans_%28Bath%29_dbea.html"

Categories: Patrimoni de la Humanitat | Aigua | Antiga Roma

##### Views

- Article
- Discussió
- Revisió actual

##### Cerca

##### En altres llengües

- English